  Майя Бывальцева Удмуртиысь Грак ёросысь «Баба Ягалэн выжыкыл резиденциез» огъетын выльдӥськонъёсты возьмало. Отын кафе усьтозы но нылпи туризмъя выль программаос кылдытозы. Элькун кивалтэтлэн тӧроезлы Виктор Савельевлы со сярысь веразы Котловка муниципал кылдытэтлэн ыстэм муртъёсыз, со объектлэн кузёез луэ. Кивалтӥсь резиденцие вуылӥз 23-тӥ гудырикошконэ, ивортэ улосвыл тӧролэн но кивалтэтлэн пресс-службазы. Тодэ вайытом, 2011-тӥ арын кылдытэм туризмъя ӵектос кутсконаз Удмуртилэн коньдэтысьтыз грант басьтӥз — 95 сюрс манет «Развитие внутреннего и въездного туризма» элькун программа улсын. Виктор Савельевен ӵош кенешонын инвестици ӵектослы ватсаса кун юрттэт сётыны луонлыкъёсты эскеризы. Кафелэсь выль юртсэ интыысь тӧрлыкъёс ужбергатӥсьлэсь басьтӥзы. Со ваньбурзэ 1 но ӝыны миллион манетэн вузаны поттӥз дунтэк ялонъёсын сайтэ. ВАТСАН «Баба Ягалэн выжыкыл резиденциез» Удмуртиысь Грак ёросын интыяськемын. Со ужаны кутскиз 2013-тӥ арын 4-тӥ инвожое. 2015-тӥ арлы йылпумъянъёсъя отчы 500 сюрслэсь трос туристъёс вуылӥзы. Тегъёс: Мерлык Туризм ВикторСавельев Удмуртия инвестициос кивалтэт Нылпитворчествояюрт Удмуртиысьтуризм  